CELEX: 32015D1916
Language: hu
Date: 2015-10-20 00:00:00
Title: A Politikai és Biztonsági Bizottság (KKBP) 2015/1916 határozata (2015. október 20.) az Európai Unió mali KBVP-missziója (EUCAP Száhil Mali) tekintetében a hozzájáruló felek bizottságának létrehozásáról (EUCAP Száhil Mali/3/2015)

24.10.2015   
            
            
               HU
            
            
               Az Európai Unió Hivatalos Lapja
            
            
               L 280/28
            
         A POLITIKAI ÉS BIZTONSÁGI BIZOTTSÁG (KKBP) 2015/1916 HATÁROZATA
   (2015. október 20.)
   az Európai Unió mali KBVP-missziója (EUCAP Száhil Mali) tekintetében a hozzájáruló felek bizottságának létrehozásáról (EUCAP Száhil Mali/3/2015)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió mali KBVP-missziójáról (EUCAP Sahel Mali [helyesen: EUCAP Száhil Mali]) szóló, 2014. április 15-i 2014/219/KKBP tanácsi határozatra (1),
   mivel:
   
               (1)
            
            
               A 2014/219/KKBP határozat 10. cikkének (3) bekezdésével a Tanács felhatalmazta a Politikai és Biztonsági Bizottságot (PBB), hogy az EUCAP Száhil Mali tekintetében meghozza a hozzájáruló felek bizottságának létrehozására vonatkozó határozatokat.
            
         
               (2)
            
            
               Az Európai Tanács a 2001. június 15–16-i göteborgi ülésén elfogadott következtetéseiben megállapította a harmadik államok rendfenntartó missziókhoz történő hozzájárulásaira irányadó elveket és szabályokat. A Tanács 2002. december 10-én jóváhagyta „A nem uniós államok uniós polgári válságkezelési műveletekhez való hozzájárulására vonatkozó konzultációk és szabályok” című dokumentumot, amely továbbfejlesztette a harmadik államok polgári válságkezelési műveletekben való részvételének szabályait, beleértve a hozzájáruló felek bizottságának létrehozására vonatkozó szabályokat is.
            
         
               (3)
            
            
               A hozzájáruló felek bizottságának olyan fórumként kell működnie, ahol a hozzájáruló harmadik államokkal megvitatják az EUCAP Száhil Mali napi irányításával kapcsolatos valamennyi problémát. Az EUCAP Száhil Mali politikai ellenőrzését és stratégiai irányítását végző PBB-nek figyelembe kell vennie a hozzájáruló felek bizottságának véleményét,
            
         ELFOGADTA EZT A HATÁROZATOT:
   1. cikk
   Létrehozás
   (1)   Az Európai Unió mali KBVP-missziója (EUCAP Száhil Mali) vonatkozásában létrejön a hozzájáruló felek bizottsága.
   (2)   A hozzájáruló felek bizottságának feladatait „A nem uniós államok uniós polgári válságkezelési műveletekhez való hozzájárulására vonatkozó konzultációk és szabályok” című dokumentum határozza meg.
   2. cikk
   Összetétel
   (1)   A hozzájáruló felek bizottságának tagjai a következők:
   
               a)
            
            
               valamennyi tagállam képviselői, valamint
            
         
               b)
            
            
               azon harmadik államok képviselői, amelyek részt vesznek a EUCAP Száhil Maliban és ahhoz hozzájárulnak.
            
         (2)   Az Európai Bizottság képviselője szintén jelen lehet a hozzájáruló felek bizottságának ülésein.
   3. cikk
   A misszióvezető által nyújtott tájékoztatás
   A misszióvezetőnek rendszeresen tájékoztatnia kell a hozzájáruló felek bizottságát.
   4. cikk
   Az elnök
   A hozzájáruló felek bizottságának elnöki tisztét az Unió külügyi és biztonságpolitikai főképviselője vagy annak képviselője tölti be.
   5. cikk
   Ülések
   (1)   Az elnöknek rendszeresen össze kell hívnia a hozzájáruló felek bizottságát. Ha a körülmények megkívánják, az elnök kezdeményezésére vagy bármely tag kérésére rendkívüli ülés hívható össze.
   (2)   Az elnök az ülést megelőzően megküldi az ülés tervezett napirendjét és az üléshez kapcsolódó dokumentumokat. Az elnök feladata, hogy tájékoztassa a PBB-t a hozzájáruló felek bizottságának megbeszélésein született eredményekről.
   6. cikk
   Titoktartás
   (1)   A 2013/488/EU tanácsi határozattal (2) összhangban, a hozzájáruló felek bizottságának üléseire és eljárási rendjére a Tanács biztonsági szabályait kell alkalmazni. Így különösen, a hozzájáruló felek bizottsága képviselőinek megfelelő biztonsági tanúsítvánnyal kell rendelkezniük.
   (2)   A hozzájáruló felek bizottságának tanácskozásaira szakmai titoktartási kötelezettség vonatkozik, kivéve, ha a hozzájáruló felek bizottsága egyhangúlag másként határoz.
   7. cikk
   Hatálybalépés
   Ez a határozat az elfogadásának napján lép hatályba.
   
      Kelt Brüsszelben, 2015. október 20-án.
      
         
            a Politikai és Biztonsági Bizottság részéről
         
         
            az elnök
         
         W. STEVENS
      
   
   
      (1)  HL L 113., 2014.4.16., 21. o.
   
   
      (2)  A Tanács 2013/488/EU határozata (2013. szeptember 23.) az EU-minősített adatok védelmét szolgáló biztonsági szabályokról (HL L 274., 2013.10.15., 1. o.).